Sciant presentes et futuri omnes, quod Bernardus de Busseria dedit Deo et sanctis ejus apostolis Petro et Paulo monachisque Cluniacensibus molendinum de Ainnate, et plateam de Inter Duas Aquas, laudantibus et concedentibus filiis suis Letaldo, Gausfredi, Bernardo et Artaldo, et uxore sua Bernearde. Quod donum Bernardus Grossus, de cujus feodo erat, laudavit et concessit, audientibus Warnerio famulo camerarii et Bertranno de Ver. Similiter hoc donum laudaverunt et concesserunt Walterius de Amugne, et nepos ejus Jocerannus, audientibus hoc Guidone Amadei et Guidone de la Sala, et Aalaudo cellarario. Hoc quoque donum Landricus Grossus auctorizavit coram domno Hugone, abbate Cluniacense, testibus et videntibus Bernardo de Busseria, qui hoc donum fecit, et Milone de Umble et Ilio de Crai, et Uberto Ungro, Hunberto quoque de Curtevas.